armvectores/hy_wikipedia_2023 huggingface dataset:
Սավուղի ինքնասպանությունը (նկար)

«Սավուղի ինքնասպանությունը», Պիտեր Բրեյգել Ավագի նկարներից։ Նկարել է 1562 թվականին։ Նկարն ունի մի քանի խորագիր՝ «Սավուղի ինքնասպանությունը կամ ճակատամարտ Գեղբուա լեռան վրա», կամ  «Սավուղի պարտությունը»։ Նկարի հիմքում ընկած է Հին Կտակարանի մի դրվագ, որը պատմում է Իսրայելի առաջին թագավոր Սավուղի ինքնասպանության մասին։ Ռուդոլֆ Երկրորդ կայսեր պատվերով «Սավուղի ինքնասպանությունը» նկարը տասներեք այլ կտավների հետ տեղափոխում են Վիեննա և պահում Արվեստի պատմության թանգարանում :


== Ստեղծման պատմություն ==
Ենթադրաբար «Սավուղի ինքնասպանությունը» ստեղծվել է Անտվերպենում, քանի որ Պիտեր Բրեյգել Ավագն այդ տարիներին ապրում էր այդտեղ։ 1563 թվականին նա ընտանիքով տեղափոխվում է Բրյուսել։ «Իկարոսի անկումը», «Բաբելոնի աշտարակը» և «Սավուղի ինքնասպանությունը» նկարները  աստվածաշնչյան թեմաներով նկարաշարի մաս են կազմում։ Ներկայացնելով անհամար զինվորների՝ Պիտեր Բրեյգել Ավագն իրավիճակն ավելի դրամատիկ է ներկայացնում և ընդգծում Սավուղի համար ստեղծված անելանելի իրավիճակը։ Նկարում գերիշխող մաս են կազմում զինվորները, իսկ Սավուղին ներկայացնում է ձախ անկյունում՝ մի փոքր հատվածում։ Հեղինակը, աշխատանքը նմանեցնելով Ալբրեխտ Ալթդորֆերի «Ալեքսանդրի ճակատամարտը» նկարին, օգտագործում է նույն ոճը՝ տեսարանը ներկայացելով վերևից։ Մեծ ուշարություն է հատկացրել մանրուքների, ինչպես, օրինակ՝ ետևի պլանում կառույցների ու զենքուզրահի մասերի պատկերմանը։


== Նկարի սյուժե ==
Սավուղը եղել է Իսրայելի ժողովրդի առաջին թագավորը և Իսրայելի բանակի հրամանատարը։ Նա ընտրված էր Աստծո կողմից թագավորելու համար, և նրան օծել էր Սամուել մարգարեն։ Իր գահակալման օրոք լսում էր Աստծո կամքը և ենթակվում նրան։ Մղել է մի շարք մարտեր փղշտացիների և այլ ցեղերի դեմ։ Աստիճանաբար, վիճաբանելով Սամուել մարգարեի հետ և հեռանալով Աստծո պատվիրաններից, Սավուղը կորցնում է իր սուրբ հովանավորությունը և կորցնում է ողջամտությունն ու ընկնում խավարի մեջ։ Գեղբուա լեռան վճռական ճակատամարտում նա օգնություն է խնդրում Աստծուց, սակայն Աստված մերժում է նրան, և իսրայելցի զինվորները ջախջախիչ պարտություն են կրում։ Սավուղը, վիրավորվելով նետերից, խնդրում է իր զինակիրներին, որ սպանեն իրեն, որպեսզի գերի չընկնի փղշտացիներին։ Սակայն զինակիրները նրա խնդրանքը չեն կատարում, և արքան ինքնասպան է լինում՝ սրով խոցելով իրեն։


== Ծանոթագրություններ ==


== Արտաքին հղումներ ==
Պիտեր Բրեյգել Ավագի աշխատանքները
(9893) 1996 AA1

(9893) 1996 AA1, աստերոիդ աստերոիդների հիմնական գոտում։ Հայտնաբերվել է 1996 թվականի հունվարի 12-ին Տակաո Կոբայաշիի կողմից Օիզումիյում։
Միջին հեռավորությունը Արեգակից կազմում է 2,237503 ա. մ., առավելագույնը մոտենում է 1,9504 ա. մ. հեռավորության վրա և հեռանում 2,5246 ա. մ.։ Արեգակի շուրջ մեկ ամբողջական պտույտ է կատարում 1222,49 երկրային օրվա ընթացքում, իր ուղեծրով շարժվելով միջինում 0,294482 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,14° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9893) 1996 AA1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ազիրու

Ազիրու, լեռ՝ հիշատակված ասուրական սեպագրերում։ Գտնվում էր Ուրմիա լճի մոտ, հնագույն Զամվա երկրում։


== Ծանոթագրություններ ==
Կալլիվեռե

Կալլիվեռե (էստ․՝ Kallivere), գյուղ Էստոնիայի Յիգևամաա նահանգի Սաառե շրջանում։
2011 թվականի տվյալներով գյուղում բնակվում էր 25 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լաս Վենտաս դե Ռետամոսա

Լաս Վենտաս դե Ռետամոսա(իսպ.՝ Las Ventas de Retamosa), քաղաք և համայնք Իսպանիայում, գտնվում է Տոլեդո նահանգում, Կաստիլյա-Լա-Մանչա ինքնավար մարզի կազմում։ համայնքնը գտնվում է Լա Սագրա շրջանի կազմում։ Տարածքը զբաղեցնում է 19 կմ²։ Բնակչությունը 3104 մարդ (ըստ 2010 թվականի )։ Պրովիցիայի վարչական կենտրոնից հեռու է 38 կմ։


== Ժողովրդագրություն ==


== Արտաքին հղումներ ==
Պաշտոնական էջ(չաշխատող հղում)
Լյուբիմովկա (գյուղ, Անդրուշևկայի շրջան)

Անվան այլ կիրառումների համար տե՛ս՝ ԼյուբիմովկաԼյուբիմովկա (ուկրաիներեն՝ Любимівка), գյուղ Ուկրաինայի Ժիտոմիրի մարզի Անդրուշևկայի շրջանում։
2001 թվականի տվյալներով Լյուբիմովկա գյուղում բնակվում էր 500 մարդ։ Բնակավայրը զբաղեցնում է 36337 կմ² տարածք։ Բնակչության խտությունը կազմում էր 13,76 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զառա Տոնիկյան

Զառա Տոնիկյան (անգլ.՝ Zara Tonikian, ռուս.՝ Зара Тоникян, հունվարի 5, 1953(1953-01-05), Երևան, Հայկական ԽՍՀ, ԽՍՀՄ), էստրադային ջազ երգչուհի։


= Կենսագրություն =
Զառա Տոնիկյանը ծնվել է Երևանում։ Երաժշտական գործունեությունն սկսել է 1970-ական թվականներին։ 1974 թ. Չեխիայում առաջինն է Հայաստանը ներկայացրել էստրադային երգի երիտասարդ կատարողների միջազգային մրցույթում և հաղթել։ Աշխատել է Կոնստանտին Օրբելյանի ղեկավարած ջազ նվագախմբում։ Հանդես է եկել Մոսկվայի հեռուստատեսության «Գոլուբոյ օգոնյոկ»-ներում և ռուս երգչուհի Ալլա Պուգաչովայի հետ ներկայացրել խորհրդային էստրադան Կենտրոնական հեռուստատեսությունում նկարահանված սովետա-շվեդական ծրագրում՝ Առնո Բաբաջանյանի, Ռոբերտ Ամիրխանյանի, Արամ Սաթյանի և այլ կոմպոզիտորների երգերով։
1992 թվականից բնակվում ու ստեղծագործում է Բելգիայում։ Բելգիա տեղափոխվելուց հետո առաջին մենահամերգը ունեցել է 1994 թվականին, Կորտրեյկ քաղաքի ջազ-ակումբում։ Համերգներով հանդես է եկել աշխարհի բազմաթիվ հայտնի բեմերում, մասնակցել մի շարք փառատոների։


== Ծանոթագրություններ ==


== Արտաքին հղումներ ==
Ճակատագրով` կին. Զառա Տոնիկյան
Զառա Տոնիկյան, «Դարձյալ քեզ»
Զառա Տոնիկյան, «Բալենի»
Բեռոկալ (քաղաք)

Բեռոկալ (իսպ.՝  Berrocal (Huelva)), քաղաք և համայնք Իսպանիայում, մտնում է Ուելվա պրովինցիայի կազմում, Անդալուզիա ինքնավար մարզ։ Համայնքը գտնվում է Կուենկա-Միներա գավառի կազմում։
Տարածքը՝ 126 կմ2։ Բնակչությունը՝ 358 մարդ (ըստ 2010 թվականի մարդահամարի)։ Պրովինցիայի ադմինիստրացիայից ունի 79 կմ հեռավորություն։


== Արտաքին հղումներ ==
Berrocal — Sistema de Información Multiterritorial de Andalucía
- Web oficial del Ayuntamiento de Berrocal Archived 2017-09-27 at the Wayback Machine.
Վիդռիկե

Վիդռիկե (էստ․՝ Vidrike), գյուղ Էստոնիայի Վալգամաա նահանգի Օտեպյաե շրջանում։
2011 թվականի տվյալներով գյուղում բնակվում էր 77 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ալբերտ I

Ալբերտ I (ֆր.՝ Albert I, ապրիլի 8, 1875(1875-04-08)[…], Palace of the Count of Flanders, Բրյուսել, Բելգիա - փետրվարի 17, 1934(1934-02-17)[…], Marche-les-Dames, Նամյուր, Բելգիա), Բելգիայի թագավորության երրորդ թագավորը, ով կառավարել է 1909 թ-ի դեկտեմբերի 23-ից մինչև 1934 թ-ի փետրվարի 17-ը։ Նրան հաջորդել է իր որդի Լեոպոլդ III-ը։ Ալբերտը դարձել է Առաջին համաշխարհային պատերազմի հերոս։ Թագավորի ամենամեծ տարերքը եղել է ալպինիզմը և նա իր կյանքի մի մասը անց է կացրել սարերում։


== Ծանոթագրություններ ==


== Հղումներ ==
Монархи Европы. Судьбы династий, Часть ПЕРВАЯ. ЦАРСТВУЮЩИЕ ДИНАСТИИ. БЕЛЬГИЯ. ДИНАСТИЯ САКСЕН-КОБУРГ-ГОТА
Սոխ (մականուն)

Անվան այլ կիրառումների համար տե՛ս՝ Սոխ (այլ կիրառումներ)
Սոխ, հայերենի ծածկալեզվի մեջ ռուսների վերաբերյալ կիրառվող ազգային մականուն։
Երբեմն եզրը օգտագործվում է նաև «սոխի գլուխ» տարբերակով, որը նշանակում է «դատարկ գլուխ ունեցող մարդ»։


== Եզրի ծագումը ==
Կան ռուսների վերաբերյալ «սոխ» եզրի օգտագործման ծագման մի քանի տեսակետներ՝

ռուսական եկեղեցիների գմբեթները բյուզանդական ոճով սոխաձև և այլն։


== Մեջբերումներ գրականությունից ==


=== Երկիր Նաիրի ===


== Տե՛ս նաև ==
Ռուսուլման
Սովոկ
Խոխոլ
Մոսկալ


== Ծանոթագրություններ ==
Ստրանջա

Ստրանջա (բուլղար․՝ Странджа, թուրքերեն՝ Yıldız Dağları, Istranca Dağları, հուն․՝ Στράντζα), լեռներ Թուրքիայում և Բուլղարիայում։ Տեղեկայաված են պատմական Թրակիա մարզի արևելքում։
Ընդհանուր առմամբ՝ լեռնազանգվածի մակերեսը կազմում է մոտավորապես 10 000 կմ2։ Ամենաբարձր գագաթն է Հոլիամա Մահիադան կամ Մահիադան (թուրքերեն՝ Mahya Dağ, Махья-даг)՝ 1030 մետր բարձրությամբ, որոնք գտնվում են Թուրքիայի տարածքում։ Բուլղարիայում Ստրանջայի ամենաբարձր կետն է Գոլիամ գրադիշտե լեռը (710 մ)։
Ստրանջա լեռների տարածքում տեղակայված է Բուլղարիայի խոշորագույն ազգային պարկը (116 136 հեկտար)՝ համանուն անվանմամբ։ Պարկը ստեղծվել է 1995 թվականի հունվարի 25-ին էկոհամակարգի և կենսաբազմազանության, ինչպես նաև շրջանի ավանդական մշակութային, պատմական և ֆոլկլորային ժառանգության պաշտպանության համար։


== Ծանոթագրություններ ==


== Գրականություն ==
Best Practice for Conservation Planning in Rural Areas: Biological and Landscape Diversity in Central and Eastern Europe / International Union for Conservation of Nature (IUCN). — Gland, Cambridge, 2005. — ISBN 978-2-8317-0286-5


== Արտաքին հղումներ ==
Ստրանջա բնական պարկի պաշտոնական կայք (բուլղ.)
Ստրանջա (բուլղ.)
Ստրանջայի նկարներ Archived 2010-02-23 at the Wayback Machine. (բուլղ.)
Քրիստիանա Կուբրիկ

Քրիստիանա Կուբրիկ (ի ծնե՝ անգլ.՝ Christiane Susanne Harlan, մայիսի 10, 1932(1932-05-10), Բրաունշվայգ, Վայմարյան Հանրապետություն), գերմանացի դերասանուհի, պարուհի, նկարչուհի և երգչուհի։ Ծնվել է թատերական ընտանիքում։ 1958 թվականից մինչև ամուսնու մահը՝ 1999 թվականը, ամուսնացած է եղել ռեժիսոր Սթենլի Կուբրիկի հետ։


== Կենսագրություն ==
Քրիստիանա Հառլանը ծնվել է Գերմանիայում, 1932 թվականին, օպերային երգիչ Ֆրից Մորից Հառլանի և օպերային երգչուհի Ինհեբորգ Հառլանի դուստրն է, ռեժիսոր Ֆայթ Հառլանի զարմուհին է։ Ուսանել է դերասանական արվեստ և գործունեության սկզբում նշանակալի հաջողություններ է ունեցել թատերական բեմում։
1957 թվականին փոքր դեր է խաղացել Սթենլի Կուբրիկի «Փառքի արահետներ» ֆիլմի եզրափակիչ մասում։ Ֆիլմը նկարահանվել է Գերմանիայում։ Լուսագրերում նրա անունը գրվել է որպես Սյուզաննա Քրիստիան։ Նկարահանումներից կարճ ժամանակ անց դերասանուհին և ռեժիսորն ամուսնացել են։ Նրանք ունեցել են երկու դուստր՝ Անյան և Վիվիանը։ Քրիստիանան ունի ևս մեկ դուստր՝ Կատարինան, որը նրա առաջին ամուսնությունից է։ Անյան 2009 թվականին 50 տարեկանում մահացել է քաղցկեղից։
Ամուսնությունից հետո Հառլան-Կուբրիկը հեռացել է դերասանական գործունեությունից՝ իրեն նվիրելով գեղանկարչության պարապմունքներին։ Նրա եղբայր Յան Հառլանը եղել է Կուբրիկի բոլոր ֆիլմերի պրոդյուսերը «Բարրի Լինդոն» ֆիլմից (1975) հետո։ 1999 թվականին՝ Կուբրիկի մահից հետո, Յան Հառլանը դարձել է «Սթենլի Կուբրիկ։ Կյանք ֆիլմերում» վավերագրական ֆիլմի ռեժիսորը, որին Քրիստիանան լիարժեք մասնակցություն է ունեցել։ Սակայն նախագիծը ավարտին չի հասցվել։


== Ծանոթագրություններ ==


== Արտաքին հղումներ ==
Official Website
Interview of Christiane Kubrick in The Guardian, 10 August 2010
Գեղուտ Ներքին

Գեղուտ Ներքին, գյուղ Արևմտյան Հայաստանում, Էրզրումի վիլայեթի Կիսկիմի գավառակում, Խոտորջրի գյուղախմբում։
Գյուղի մոտ են գտնվում Գեղուտ և Գեղուտ Վերին գյուղերը։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Հովհաննես Թլկուրանցի

Անվան այլ կիրառումների համար տե՛ս՝ Հովհաննես Թլկուրանցի (այլ կիրառումներ)Հովհաննես Թլկուրանցի (անհայտ - 1535), միջնադարյան հայ բանաստեղծ-քնարերգու։


== Կենսագրություն ==

Հովհաննես Թլկուրանցու կենսագրությունն անհայտ է։ Բանասիրական մանրակրկիտ քննությամբ հաստատված է, որ տաղերգուն ապրել է 14-րդ դարի երկրորդ և 15-րդ դարի առաջին կեսում։ Նա ոչ միայն գրել է տաղերը, այլև ինքն էլ կատարել է դրանք, եղել է երգիչ և երգահան։ Բանաստեղծություններից մեկում նա գրում է, որ 70 տարեկան է։ Հովհաննես Թլկուրանցու բանաստեղծություններն առաջին անգամ հրատարակվել է հայ առաջին տպագիր երգարանում Հակոբ Մեղապարտի կողմից 1513 թվին։ Մինչ վերջերս ընդունված էր, որ բանաստեղծ Թլկուրանցին և Կաթողիկոս Հովհաննես Թլկուրանցին, որն ապրել է XV-XVI դարերում, նույն անձն է։ Ըստ այդմ, համարվում էր, որ Թլկուրանցին առաջին միջնադարյան բանաստեղծն է, որի ստեղծագործությունները տպագրվել են իր կենդանության օրոք։ Սակայն այժմ ապացուցված է, որ բանաստեղծ Հովհաննես Թլկուրանցին՝ ապրելով XIV-XV դարերում, չի կարող Կաթողիկոս Հովհաննես Թլկուրանցին լինել։


== Երկեր ==
Յովհաննէս Թլկուրանցին եւ իւր տաղերը, Թիֆլիս, 1892, 60 էջ։
Տաղագիրք, Երուսաղէմ, 1958, 116 էջ։
Տաղեր, Երևան, 1960, 298 էջ։


== Ծանոթագրություններ ==
Կրազան

Կրազան (ֆր.՝ Crazannes), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Պորշեր կանտոնի կազմի մեջ։ Հանդիսանում է Սենտ շրջանը։
Համայնքի INSEE կոդ՝ 17134։


== Բնակչություն ==
Համայնքի բնակչությունը 2010 թվականին կազմում էր 438 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ. Կրազան (ֆր.)
Բեռնար Վերլակ

Վերլակ Բերնար (ֆր.՝ Bernard Verlhac, օգոստոսի 21, 1957(1957-08-21), Փարիզի 14-րդ շրջան, Փարիզ և Փարիզ - հունվարի 7, 2015(2015-01-07), Փարիզի 11-րդ շրջան, Փարիզ), ֆրանսիացի ծաղրանկարիչ։ Փարիզի «Շառլի Էբդո» երգիծական ամսագրի նախկին թղթակից։


== Կենսագրություն ==
Հայտնի է «Տինյուս» (ֆր.՝ Tignous) կեղծանվամբ։ «Շառլի Էբդոյում» աշխատանքի հետ զուգահեռ եղել է նաև «Marianne» լրատվական ամսագրի ու «Fluide Glacial» ամենամսյա հրատարակչության նկարիչ։


== Մահ ==

Սպանվել է 2015 թվականի հունվարի 7-ին՝ Փարիզի Շառլե Էբդո թերթի շտաբ-բնակարանում հրաձգության հետևանքով։


== Աշխատանքներ ==
1991` On s'énerve pour un rien, La découverte հրատարակչություն։
1999` Tas de riches, Denoël հրատարակչություն։
2006` Le Sport dans le sang, Emma Flore հրատարակչություն։
2008` C’est la faute à la société, 12 bis հրատարակչություն։
2008` Le Procès Colonna, 12 bis հրատարակչություն։
2010` Pandas dans la brumes, Glénat հրատարակչություն։
2010` Le Fric c’est capital, 12 bis հրատարակչություն։
2011` Cinq ans sous Sarkozy, 12 bis հրատարակչություն։


== Այլ աշխատանքներ ==
1984 հունվար՝ Նկարազարդումներ Jeux et Stratégie խաղային ամսագրի համար։
1985 հունվար՝ Նկարազարդումներ Rêve de Dragon դերային խաղերի համար։
2002` Նկարազարդումներ Corvée de bois, Liber Niger հրատարակչություն։
2002` Նկարազարդումներ Lettres d'insulte, Le Cherche-midi հրատարակչություն։
2006` Mozart qu'on assassine համատեղ հավաքածու։


== Ծանոթագրություններ ==


== Արտաքին հղումներ ==
Պավել Գուստերին Почему нет карикатуры на Наполеона? // Տրիբունա։ 24.09.2012.
115


== Դեպքեր ==


== Ծնունդներ ==


== Մահեր ==
115 թվական, ոչ նահանջ տարի, ըստ Գրիգորյան օրացույցի սկսում է երեքշաբթի օրը։ Սա մեր թվարկության 115 թվականն է, 
II դարի 15-րդ տարին։
Դալարինք

Դալարինք (մինչև 2003 թվական կոչվում էր՝Ազիզբեկով, իսկ այժմ՝ Դայլաղլու ադրբ.՝ Daylaqlı), գյուղ ներկայիս Ադրբեջանական Հանրապետության կազմում գտնվող Նախիջևանի Ինքնավար Հանրապետության Շահբուզի շրջանում։


== Տես նաև ==
Շահբուզի շրջան


== Արտաքին հղումներ ==
Daylaqlı (as Əzızbəyov) բնակավայրը «GEOnet Names Server» կայքում։


== Գրականություն ==
Արգամ Այվազյան,  Նախիջևան։ Բնաշխարհիկ պատկերազարդ հանրագիտակ։, Երևան, ««Հուշարձան» և ՀՀ ԳԱԱ «գիտություն»», 1995 — 367, էջեր 367 — 367 էջ։


== Ծանոթագրություններ ==
Եվգենյա Շախովսկայա

Եվգենյա Միխայլովնա Շախովսկայա (ծննդյամբ` Անդրեևա, 1889, Սանկտ Պետերբուրգ, Ռուսական կայսրություն - 1920, Կիև, Ուկրաինական ԽՍՀ), ռուս առաջին կին օդանավորդներից մեկը, ռազմական օդաչու, իշխանուհի։ Քաղաքացիական  ինժեներ իշխան Շախովսկու կինը։


== Կենսագրություն ==
Եվգենյա Շախովսկայան ծնվել է 1889 թվականին Սանկտ Պետերբուրգում, հարուստ առևտրական Միխայիլ Պետրովիչ Անդրեևի ընտանիքում։ Ստացել է բարձրաշխարհիկ  դաստիարակություն, այնուհետև՝ արժանապատիվ կրթություն։ 1911 թվականի օգոստոսի 16-ին դարձել է օդաչու՝ քննություն  հանձնելով ինքնաթիռի նյութատեխնիկական կառուցվածքի և ղեկավարման տեխնիկայի վերաբերյալ` ստանալով օդաչուի դիպլոմ Յոհաննիստալում (Գերմանիա)։ Յոհաննիստալի օդանավակայանում աշխատել է որպես հրահանգիչ։ 1913 թվականի ապրիլի 11-ին նրա մեղքով տեղի ունեցած ինքնաթիռի վթարի հետևանքով մահացավ հայտնի օդաչու Վսեվոլոդ Աբրամովիչը, ինչի արդյունքում Շախովսկայան որոշեց վերջ տալ օդաչուի կարիերային։ Բայց 1914 թվականի գարնանը նա նորից վերադարձավ ավիացիա, և Առաջին աշխարհամարտի սկսելուց հետո խնդրագիր ներկայացրեց Նիկոլայ II-ին՝ իրեն որպես ռազմական օդաչու ռազմաճակատ ուղարկելու համար։ Ցարը բավարարեց նրա խնդրանքը, և 1914 թվականի նոյեմբերին Շախովսկայան ընդգրկվեց 1-ին բանակի ավիաջոկատում՝ պրապորչիկի կոչումով։ Ծառայել է Կովենի ավիացիոն ջոկատում, սակայն ռազմական օդաչուի կարիերան երկար չտևեց և 1914 թվականի դեկտեմբերին ազատվեց ավիաջոկատից։
Հետագայում Շախովսկայային մեղադրանք առաջադրվեց Գերմանիայի օգտին լրտեսության համար (որն այն ժամանակ կարծում էին, թե շինծու է)։ Շախովսկայան ձերբակալվեց և դատապարտվեց մահապատժի, սակայն Նիկոլայ II-ը այն փոխարինեց ցմահ բանտարկությամբ վանքերից մեկում։ Իշխանուհին ազատվեց փետրվարյան հեղափոխությունից  հետո։ Ազատվելուց հետո նա աշխատանքի անցավ Գատչինայի թանգարանում, բայց աշխատանքից ազատվեց զեղծարարության համար։
Քաղաքացիական պատերազմի տարիներին Շախովսկայան ծառայության է անցել բոլշևիկների մոտ, իսկ 1919-1920 թվականներին աշխատել է որպես քննիչ Կիևի նահանգային արտակարգ հանձնաժողովում։ Այդ ժամանակահատվածում վրեժ է լուծել նրանցից, ովքեր վարում էին նրա դեմ լրտեսության գործը։ Շախովսկայան աչքի էր ընկնում հարցաքննվող ձերբակալվածների և մահապատժի ենթարկվածների նկատմամբ դաժան վերաբերմունքով։ Մահացել է 1920 թվականի աշնանը` հարբած այլ չեկիստների հետ փոխհրաձգության հետևանքով։


== Պատկերասրահ ==

		
		


== Ծանոթագրություններ ==


== Աղբյուրներ ==
М.Л. Дольников, М.Л. Дольникова. Икары российского неба. — Ногинск, 2005. — P. 251.


== Արտաքին հղումներ ==
SHAHOVSKAJA EUGENIJA MICHAILOVNA
Первые Женщины-Авиатриссы в Царской России
Գյունեյ (լեռնագագաթ)

Անվան այլ կիրառումների համար տե՛ս՝ Գյունեյ (այլ կիրառումներ)Գյունեյ, լեռնագագաթ Եղնախաղի լեռնաշղթայի արևելյան հատվածում, Շիրակի մարզի Եղնաջուր գյուղից հյուսիս-արևմուտք։ բարձրությունը 2463 մ։


== Ծանոթագրություններ ==
Գրիդինո (գյուղ, Սաֆոնովսկի շրջան)

Անվան այլ կիրառումների համար տե՛ս՝ ԳրիդինոԳրիդինո (ռուս.՝ Гридино), գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Բնակչությունը 2007 թվականին գրանցված տվյալներով կազմում էր 6 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բոսնիա և Հերցեգովինայի ֆուտբոլի առաջնություն

Պրեմիեր Լիգա (բոս․՝ Premijer liga Bosne i Hercegovine), պրոֆեսիոնալ ֆուտբոլի բարձրագույն առաջնություն Բոսնիա և Հերցեգովինական ակումբների համար։


== Կանոնակարգ ==
Առաջնության մասնակից ակումբների թիվը 16 է։ Ըստ մրցաշրջանի արդյունքների՝ երկու ամենաթույլ ակումբները դուրս են մնում ցածրագույն դիվիզիոն։ Պրեմիեր Լիգայի հաղթողը հնարավորություն է ստանում մասնակցել Չեմպիոնների Լիգային։ Բոսնիա և Հերցեգովինայի գավաթի հաղթողը, ինչպես նաև 2-րդ և 3-րդ տեղերը զբաղեցրած ակումբները խաղում են Եվրոպայի լիգայում։
Բոսնիա և Հերցեգովինայի Ֆեդերացիայի առաջին լիգայի և Սերգիայի Հանրապետության առաջին լիգայի հաղթողները դուրս են գալիս Պրեմիեր Լիգա։


== Չեմպիոններ և մրցանակակիրներ ==


== Լավագույն ակումբներ ==


== Ծանոթագրություններ ==


== Արտաքին հղումներ ==
N/FS BiH Archived 2017-02-16 at the Wayback Machine.
N/FS BiH (անգլերեն)
League at UEFA
Stadiums Archived 2017-05-01 at the Wayback Machine. at World Stadiums
Շերվան

Շերվան, գյուղակ Արևմտյան Հայաստանում, Վանի վիլայեթի Ջուլամերկի գավառակում։ Գտնվում էր Ջուլամերկ քաղաքից 23 կմ հյուսիս-արևելք, Մեծ Զաբ գետի ձախ ափից 1-1.5 կմ հեռու, սարավադնի վրա։


== Բնակչություն ==
XIX դարի վերջերին ուներ 4 կամ 6 տուն քուրդ բնակիչ։


== Տնտեսություն ==
Բնակչության հիմնական զբաղմունքը անասնապահությունն էր։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Զուլեյկա Բաժբեուկ-Մելիքյան

Զուլեյկա Ալեքսանդրի Բաժբեուկ-Մելիքյան (հոկտեմբերի 16, 1939(1939-10-16), Թբիլիսի, Վրացական ԽՍՀ, ԽՍՀՄ), հայ նկարչուհի։


== Կենսագրություն ==
Զուլեյկա Բաժբեուկ-Մելիքյանը ծնվել է Թբիլիսիում Ալեքսանդր Բաժբեուկ-Մելիքյանի ընտանիքում։ Գեղանկարչություն սովորել է հոր՝ Ալեքսանդր Բաժբեուկ-Մելիքյանի մոտ։ 1964-1965 թվականներին սովորել է Յ. Նիկոլաձեի անվան ուսումնարանում։ 1966 թվականից Թբիլիսիի նկարիչների միության անդամ է։ 2009 թվականից հաստատվել է Երևանում։
Զուլեյկա Բաժբեուկ-Մելիքյանի գործերը պատկանում են հեքիաթային ռոմանտիկ «բաժբեուկյան թատրոնին»։ Չնմանակելով հոր մաներան՝ Զուլեյկան ստեղծել է ուրույն ձեռագիր։ Իր բազմաշերտ կտավները նա կառուցում է կետային մանրագույն վրձնահարվածներով։
Զուլեյկա Բաժբեուկ-Մելիքյանի կտավները գտնվում են Հայաստանի ազգային պատկերասրահում, Երևանի ժամանակակից արվեստի թանգարանում, Մոսկվայի Տրետյակովյան պատկերասրահում, Արևելյան ժողովուրդների արվեստի պետական թանգարանում, Մոսկվա, Մոսկվայի ժամանակակից արվեստի թանգարանում, Լյուդվիգ թանգարանում և Բուլղարիայի, Ռուսաստանի, Գերմանիայի, Ֆրանսիայի, Իտալիայի, Կանադայի, ԱՄՆ-ի մասնավոր հավաքածուներում։


== Ցուցահանդեսներ ==
1966 թվականից մասնակցել է համամիութենական, հանրապետական, միջազգային ցուցահանդեսների։

Միջազգային ցուցահանդես, Մոսկվա, 1965
Մասնակցություն ժամանակակից գեղանկարչության «Colorfest» Մինսկի առաջին միջազգային բիենալեին, 2008
«Սիրով Թբիլիսիից. Ձեր Սերգեյ Փարաջանով» խորագրով ցուցահանդես, Արևելքի ժողովուրդների պետական թանգարան, Մոսկվա, 2014
«Վիրահայ նկարիչներրը Սուրբ Էջմիածնում» ցուցահանդես, Կոմիտասի անվան մշակույթի պալատ, Վաղարշապատ
«Բաժբեուկ-Մելիքյաններ. երկու սերունդ», Հայաստանի ազգային պատկերասրահ, 2016


=== Անհատական ցուցահանդեսներ ===
«Կովկասյան տուն» մշակութային կենտրոնում, Թբիլիսի, 2002
Հայաստանի ազգային պատկերասրահ, Երևան, 2008


== Մրցանակներ ==
«Կարուսել» կտավի համար Ճապոնիայում արժանացել է ոսկե մեդալի, 1987
Վրաստանի գեղանկարչական դպրոցի զարգացման և հայ-վրացական հարաբերությունների ամրապնդման համար արժանացել է Վրաստանի պատվո բարձրագույն շքանշանի, 2001


== Ընտանիք ==
Հայրը՝ Ալեքսանդր Բաժբեուկ-Մելիքյան, վրացահայ նկարիչ, Վրաստանի Խորհրդային Սոցիալիստական Հանրապետության վաստակավոր նկարիչ
Մայրը՝ Լիդիա Մեշկորուդնիկովա
Քույրը՝ Լավինիա Բաժբեուկ-Մելիքյան, նկարիչ, ՀԽՍՀ վաստակավոր արտիստ
Եղբայրը՝ Վազգեն Բաժբեուկ-Մելիքյան, նկարիչ


== Պատկերասրահ ==
«Բաժբեուկ-Մելիքյաններ.Երկու սերունդ» Հայաստանի ազգային պատկերասրահում
		
		
		
		
		


== Ծանոթագրություններ ==


== Աղբյուրներ ==
Բաժբեուկ-Մելիքյաններ. երկու սերունդ, Հայաստանի ազգային պատկերասրահ, 2016
Աննա Դիմնա

Աննա Դիմնա (լեհ.՝ Anna Dymna, օրիորդական անունը՝ Աննա Ձյադիկ լեհ.՝ Anna Dziadyk, հուլիսի 20, 1951(1951-07-20), Լեգնիցա, Wrocław Voivodeship, Լեհաստանի Ժողովրդական Հանրապետություն), հայկական արմատներով կինոյի և թատրոնի լեհ դերասանուհի, գրող, հաղորդավար, հասարակական գործիչ։


== Կենսագրություն ==
Աննա Դիմնան ծնվել է 1951 թվականի հուլիսի 20-ին Լեհաստանի Լեգնիցա քաղաքում՝ հայկական արմատներ ունեցող ընտանիքում։ Ավարտել է Կրակովի բարձրագույն թատերական ուսումնարանը։ 1971՝ թվականից սկսած նկարահանվում է զանազան ֆիլմերում, իսկ 1973 թվականից ընդգրկված է Կրակովի հին թատրոնի հիմնական դերասանական կազմում։ 1990 թվականից սկսած դասավանդում է Կրակովի համալսարանում։ Աննա Դիմնան ծավալել է նաև բեղուն հասարակական գործունեություն։ Նրա նախաձեռնությամբ տեղի են ունեցել բազմաթիվ բարեգործական միջոցառումներ, որոնց նպատակն է եղել օգնություն ցուցաբերել փախստականներին և հաշմանդամներին։ 2001 թվականին, հաշմանդամների համար նա կազմակերպում է երաժշտության և թատրոնի փառատոն, որը հետագայում ստանում է ամենամյա բնույթ։ Աննա Դիմնան պարգևատրվել է մի շարք լեհական և միջազգային հեղինակավոր մրցանակներով և պարգևներով։


== Անձնական կյանք ==
Աննա Դիմնան ամուսնացել է երեք անգամ։ 1973 թվականին նա ամուսնանում է լեհ դերասան և սցենարիստ Վեսլավ Դիմնիի (լեհ.՝ Wiesław Dymny) հետ, ով դժբախտ պատահարի հետևանքով վախճանվում է 1978 թվականին։ Երկրորդ անգամ Աննան ամուսնանում է 1983 թվականին՝ Զբիգնեվ Շոտայի (լեհ.՝ Zbigniew Szota) հետ։ Այս ամուսնության արդյունքում 1986 թվականին ծնվում է Աննայի միակ զավակը՝ Միխալ Շոտան (լեհ.՝ Michał Szota)։ 1989 թվականին Աննան ամուսնալուծվում է։ Նրա այժմյան ամուսինը լեհ դերասան, թատերական ռեժիսոր, Կրակովի հին թատրոնի տնօրեն Կշիշտով Օժեխովսկին (լեհ.՝ Krzysztof Orzechowski) է։


== Ծանոթագրություններ ==
Լեպշա (Սոլոնիցայի վտակ)

Լեպշա (ռուս.՝ Лепша), գետ Ռուսաստանում, հոսում է Իվանովոյի մարզում։ Գետաբերանը տեղակայված է Սոլոնիցա գետի աջ ափին 108 կմ հեռավորության վրա։ Գետի երկարությունը 14 կմ է, ավազանի տարածքը 85,3 կմ2։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը՝ Վոլգա գետն է։ Գետի ենթաավազանը (Վերին) Վոլգայի վտակների ավազաններն են՝ մինչև Ռիբինսկի ջրամբար։ Գետի գետային ավազանը (Վերին) Վոլգա գետն է՝ մինչև Կույբիշևի ջրամբար (առանց Օկա գետի ավազանի)։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010300212110000011313
Հիդրոլոգիական ուսումնասիրությունների կոդը - 110001131
Ավազանի կոդը - 08.01.03.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բերեգովոե (գյուղ, Բախչիսարայի շրջան)

Անվան այլ կիրառումների համար տե՛ս՝ ԲերեգովոեԲերեգովոե (ուկրաիներեն՝ Берегове, Ղրիմի թաթարերեն՝ Zamruq), գյուղ Ուկրաինայի Ղրիմի Ինքնավար Հանրապետության Բախչիսարայի շրջանում։ Բնակավայրը նախկինում նաև անվանվել է Զամրուկ։
2001 թվականի տվյալներով Բերեգովոե գյուղում բնակվում էր 870 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կուռիստա (գյուղ, Յիգևա շրջան)

Անվան այլ կիրառումների համար տե՛ս՝ ԿուռիստաԿուռիստա (էստ․՝ Kurista), գյուղ Էստոնիայի Յիգևամաա նահանգի Յիգևա շրջանում։
2011 թվականի տվյալներով գյուղում բնակվում էր 228 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Մարիամ Թումանյան

Մարիամ Մարկոսի Թումանյան (Մարիա Մարկովնա Թումանովա, օրիորդական ազգանունը՝ Դոլուխանյան, հուլիսի 21, 1870(1870-07-21), Թիֆլիս, Կովկասի փոխարքայություն, Ռուսական կայսրություն - 1947, Թբիլիսի, Վրացական ԽՍՀ, ԽՍՀՄ), հայ մշակույթի գործիչ, բարերար։
Գեորգի Թումանովի կինը։


== Գործունեություն ==
Մարիամ Թումանյանը ծնվել է 1870 թվականի հուլիսի 21 (28)-ին, Թիֆլիսում, Արցախի հայտնի իրավաբան և հասարակական գործիչ Մարկոս Դոլուխանյանի ընտանիքում։ Սովորել է Թիֆլիսի Մուղնու Սուրբ Գևորգ եկեղեցուն կից գործող Գայանյան օրիորդաց դպրոցում, այնուհետև Թիֆլիսի առաջին իգական գիմնազիայում։ Մարիամ Թումանյանի անհատականության ձևավորման գործում մեծ  դեր է խաղացել հայոց լեզվի և գրականության ուսուցիչ Միսակ Արամյանը՝ սերմանելով նրա մեջ սեր դեպի մայրենի լեզուն ու գրականությունը։ 17 տարեկան հասակում ամուսնացել է հրապարակախոս, հասարակական գործիչ, «Նովոյե օբոզրենիե» լրագրի խմբագիր Գեորգի Թումանովի հետ` ոտք դնելով իշխանական մի ընտանիք, որտեղ առհասարակ հայերեն խոսք չէր հնչում։ Մարիամ Թումանյանը հեղաշրջում է կատարում այս տանը՝ հայեցի դաստիարակություն տալով իր զավակներին։
Աշխատակցել է Հովհաննես Թումանյանի երկերի թարգմանական հրատարակություններին՝ «Աղբյուր», «Մշակ», «Հասկեր» և այլ պարբերականների։ 1902 թվականին Գաբրիել Սունդուկյանի հետ Թիֆլիսում հիմնել է Հայոց դրամատիկական ընկերությունը (1903-1907 թվականներին՝ նախագահ), մասնակցել Հավլաբարի ժողովրդական թատրոնի ստեղծմանը։ 1908 թվականին կազմակերպել է «Իշխանուհի Մ. Թումանյան և ընկերներ» հրատարակչությունը, լույս ընծայել գունավոր պատկերներով մանկական գրքեր։ Նյութապես օժանդակել է հայ գրողներին։ Խորհրդային իշխանության հաստատումից հետո եղել է Հայաստանի օգնության կոմիտեի (ՀՕԿ) անդամ, թղթակցել «Կարմիր ծիլեր», «Պրոլետար» թերթերին։


== Մահ ==
Մարիամ Թումանյանը մահացել է 1947 թվականին Թբիլիսիում։


== Երկեր ==
Իմ համառոտ կենսագրությունը և իմ հիշողությունները, Երևան, 2003։


== Ժառանգություն ==
Եղիշե Չարենցի անվան գրականության և արվեստի պետական թանգարանի՝ Մարիամ Թումանյանի ֆոնդում պահվում  է «Իմ  համառոտ  կենսագրությունը  և  իմ  հիշողությունները» հուշագրությունը, որը մանրամասն տեղեկություններ է տալիս ինչպես Մարիամ Թումանյանի գործունեության, այնպես էլ 19-րդ դարի վերջի և 20-րդ դարի սկզբի կովկասահայ հասարակական-մշակութային կյանքի, Ռուսաստանում 1905-1920 թվականներին տեղի ունեցած  իրադարձությունների վերաբերյալ։


== Նշումներ ==


== Ծանոթագրություններ ==
Նոտր Դամ դը Կուրսոն

Նոտր Դամ դը Կուրսոն (ֆր.՝ Notre-Dame-de-Courson), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 403 մարդ, բնակչության խտությունը` 20.77 մարդ/կմ²։ Բնակավայրը զբաղեցնում է 19.40 կմ² տարածք։
2017 թվականի հունվարից Լիվարո, Օքենվիլ, Լեզ Օտել Սեն Բազիլ, Բելլու, Սերքե, Շեֆրևիլ Տոնանկուր, Լա Կրուպթ, Ֆամիյի, Ֆերվակ, Էրտվան, Լը Մենիլ Բակլե, Լը Մենիլ Դյուրան, Լը Մենիլ Ժերմեն, Մել, Լե Մուտիե Յուբեր, Պրեո Սեն Սեբաստիեն, Սենտ Մարգերիտ դե Լոժ, Սեն Մարտեն դյու Մենիլ Ուրի, Սեն Միշել դը Լիվե, Սեն Ուան լեզ Ու, Տորտիզամբեր համայնքների հետ միասին հանդիսանում է Լիվարո Պեի դ'Օժ համայնքի մաս։


== Աշխարհագրություն ==
Գտնվում է Փարիզ քաղաքից 155 կմ արևմուտք, Կան քաղաքից` 55 կմ հարավ-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 242 աշխատունակ (15-64 տարեկան) բնակիչ, որոնցից ակտիվ էին 183-ը, իսկ ոչ ակտիվները` 59։ Ակտիվության ցուցանիշը կազմում է 75,6 %։ 183 աշխատունակ մարդկանցից աշխատել է 164 անձ (89 տղամարդ և 75 կին)։ Գործազուրկ են եղել 19 անձ (10 տղամարդ և 9 կին)։ 59 անաշխատունակներից 19-ը եղել են աշակերտներ կամ ուսանողներ, 25-ը` թոշակառուներ, իսկ 15-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մեմֆիս (Թենեսի)

Մեմֆիս (անգլ.՝ Memphis), քաղաք ԱՄՆ-ի հարավարևելյան մասում, Թենեսի նահանգում։ Այն Թենեսիի ամենամեծ քաղաքն է։ Գտնվում է Միսիսիպի գետի ափին։ Իր մեծությամբ այն 19-րդ քաղաքն է ԱՄՆ-ում։ 2007 թ-ի տվյլաներով այստեղ բնակվում է 677 272 մարդ։ Քաղաքում են ստեղծագործել Ջոնի Քեշը, Էլվիս Փրեսլին, Ջասթին Թիմբեռլեյքը։ Մեմֆիսում է սպանվել Մարտին Լյութեր Քինգը։


== Կլիմա ==


== Ծանոթագրություններ ==
Իլինդեն (հուշահամալիր)

Իլինդեն , հայտնի է նաև որպես Մակեդոնիում (македонский : Споменик «Илинден»), հուշահամալիր է Կրուշևո քաղաքում։ Այն պաշտոնապես բացվեց 1974 թվականի օգոստոսի 2-ին,  Մակեդոնիայի ազգային ազատագրական պայքարի հակաֆաշիստական ժողովի երկրորդ նստաշրջանի 30-ամյակի և  Իլինինյան ապստամբության 71-րդ տարելիցի կապակցությամբ։ Հուշահամալիրի հեղինակներեն են Ժորդան և Իսկրա Գրաբուլներիները։
Այն նվիրված է բոլոր մարտիկներին և հեղափոխականներին, որոնք մասնակցել են 1903 թվականի Իլինինյան ապստամբությանը, ինչպես նաև 1941-1944 թվականների Մակեդոնիայի ազգային ազատագրական պայքարի զինվոր-պարտիզաններին։


== Նկարագրություն ==
Հուշահամալիրի ընդհանուր տարածքը կազմում է մոտավորապես 16 հեկտար։ Հուշարձանը ունի կլոր գմբեթի ձև, օվալ պատուհաններով։ Վերին պատուհանները պատրաստված են գունավոր ապակիներից։ Գմբեթի ներսում գտնվում է Նիկոլա Կարևի գերեզմանը, ով բուլղար-մակեդոնացի հեղափոխական էր, մակեդոնա-օդրինյան հեղափոխական կազմակերպության գործիչ, Իլինինյան ապստամբության մասնակից, Կրուշևյան հանրապետության ղեկավար։ Ներսում է գտնվում նաև երգիչ Տոշե Պրոեսկի կիսանդրին։ Գմբեթի ներքին մասը ունի չորս պատուհան, որոնցից յուրաքանչյուրը դուրս է գալիս Իլինինյան իրադարձությունների հետ կապված ուղղությամբ։
Հուշահամալիրի կազմում են ընդգրկված մի շարք քանդակներ «Կոտրել շղթաները» անվամբ, որոնք խորհրդանշում են ազատությունը, հաղթանակը ազատագրական պատերազմներում։ Նաև այստեղ է տեղակայված սալաքար, որի վրա փորագրված են մինչ Իլինինյան ապստամբությունը, նրա ժամանակ և նրանից հետո հաղթածների անունները։ Ամֆիթատրոնի վերին հատվածը զարդարված է գունավոր մոզաիկաներով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
The Krusevo Makedonium
ԽՍՀՄ տնտեսական սանկցիաներ

ԽՍՀՄ տնտեսական սանկցիաներ, հարկադրական միջոցներ նախկին ԽՍՀՄ-ում, որոնք կիրառվում էին տնտեսական գործունեության իրականացման սահմանված կարգը խախտելու դեպքում։ ԽՍՀՄ-ում տնտեսական գործունեության բացասական հետևանքների համար նյութական պատասխանատվության ձև էր։ Համապատասխան տնտեսական մարմինների՝ Պետստանդարտի, Գների պետական կոմիտեի, Պետմատի, պետական կամ գերատեսչական արբիտրաժի որոշմամբ կիրառվում էին այն ձեռնարկությունների նկատմամբ, որոնք խախտել էին՝ պետական ստանդարտներն ու տեխնիկական պայմանները (պետական ստանդարտին ու տեխնիկական պայմաններին չհամապատասխանող արտադրանքի իրացումից ստացված շահույթի գանձում պետական բյուջե), գնագոյացման կարգը (գների բարձրացման հետևանքով ստացված շահույթի գանձում պետական բյուջե), չեն կատարել բանկի կողմից վերահսկվող տնտեսական գործունեության պլանային ցուցանիշները և խախտել վարկավորման պայմանները (փոխադրում վարկավորման հատուկ ռեժիմի, բանկային վարկավորման լրիվ դադարեցում)։ Տնտեսական սանկցիաները կիրառվում էին նաև անորակ ու չհամալրված արտադրանք մատակարարողների, օբյեկտների շինարարության ու գործարկման ժամկետները խախտող շինարարական և բեռնափոխադրումների ժամկետները խախտող, փոխադրման ընթացքում բեռը կորցնող կամ վնասող տրանսպորտային կազմակերպությունների, հիմնարկ-ձեռնարկությունների նկատմամբ, որոնք չէին կատարել տնտեսական պայմանագրով սահմանված պարտավորությունները (այս դեպքում տնտեսական սանկցիաները կատարվում էին հօգուտ տուժած հիմնարկ-ձեռնարկությունների)։ ԽՍՀՄ-ում սանկցիաները կիրառվում էին նաև ներարտադրական տնտեսական հաշվարկային հարաբերություններում։
Սումսկոե (այլ կիրառումներ)

Սումսկոե, կարող է վերաբերել՝

Սումսկոե - գյուղ, Ուկրաինայի Խարկովի մարզի Շևչենկոյի շրջանում
Սումսկոե - գյուղ, Ուկրաինայի Ղրիմի Ինքնավար Հանրապետության Սիմֆերոպոլի շրջանում
Ջերմաստիճանային ինվերսիա

Ջերմաստիճանային ինվերսիա, ջերմաստիճանի շրջադասություն, ըստ բարձրության օդի ջերմաստիճանի օրինաչափ նվազման փոխարեն ջերմաստիճանի աճի երևույթ։ Դիտվում է առավելապես ներքնոլորտում, օդի երկրամերձ շերտում (երկրամերձ շրջադասություն), ազատ մթնոլորտում (հատկապես ստորին 2 կմ-անոց շերտում) և ներքնոլորտից վերնոլորտին անցման շերտում (տրոպոպաուզայում)։ Առաջանում է պարզկա գիշերներին՝ երկրի մակերևույթից ջերմաճառագայթման՝ ջերմաստիճանի զգալի նվազման և երկրի սառը մակերևույթի վրայով տաք օդային հոսանքների անցման ժամանակ։ Երկրամերձ Ջերմաստիճանային ինվերսիայի ստորին սահմանը համընկնում է երկրի մակերևույթի հետ։ Շերտի հաստությունը լինում է մի քանի մետրից մի քանի տասնյակ մետր (Երբեմն՝ ավելի քան 1000 մետր), ջերմաստիճանի աճը՝ 0,1-ից մինչև 10-15°Շ։ 
Երկրամերձ Ջերմաստիճանային ինվերսիան սովորաբար արևածագից հետո վերանում է, իսկ ձմռանը, երբ շրջադասության վերին շերտում գոյանում է խիտ մառախուղ կամ շերտավոր ամպամածություն, պահպանվում է մի քանի շաբաթ։ Երկրամերձ Ջերմաստիճանային ինվերսիան հաճախ դիտվում է Արարատյան, Շիրակի, Սևանի, Սիսիանի և այլ գոգավորություններում. առաջացնում է սառը օդի «լճացում», սաստիկ ցրտեր, մառախուղ, մթնոլորտի աղտոտվածություն։ Ագատ մթնոլորտում Ջերմաստիճանային ինվերսիա առաջանում է օդի վարընթաց շարժումների, սառը շերտերի վրայով տաք օդային զանգվածների ներթափանցման հետևանքով։
Վիլալֆոնսինա

Վիլալֆոնսինա  (իտալերեն՝ Villalfonsina), կոմունա Իտալիայում, գտնվում է Աբրուցո մարզում՝ Կիետիի գավառում։
Բնակչությունը կազմում է 1007 մարդ (2008 թվականի տվյալներով)։ Բնակչության խտությունը՝ 111 մարդ/կմ²։ Տարածքը՝ 9 կմ²։ Էլեկտրոնային փոստ` 66020։ Հեռախոսային կոդ` 0873։
Բնակավայրի հովանավորող պաշտպանն է սուրբ Իրիան Սոլունսկայան։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 0873 900280
Էլեկտրոնային հասցե։ info@comune.villalfonsina.ch.it
Գլխավոր կայք։ http://www.comune.villalfonsina.ch.it/


== Արտաքին հղումներ ==
Բնակավայրի գլխավոր կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գաբրիելա Բրիմեր

Գաբրիելա Բրիմեր (իսպ.՝ Gabriela Raquel Brimmer, Gaby, սեպտեմբերի 12, 1947(1947-09-12), Մեխիկո, Մեքսիկայի Միացյալ Նահանգներ - հունվարի 3, 2000(2000-01-03), Մեխիկո, Մեքսիկայի Միացյալ Նահանգներ), մեքսիկացի գրող, հաշմանդամություն ունեցող անձանց հարցերով ակտիվիստ։


== Կենսագրություն ==
Գաբրիելա Բրիմերը ծնվել է Մեխիկոյում, ավստրիացի հրեա էմիգրանտներ Սարի և Միշել Բրիմերների ընտանիքում։ Ունեցել է եղբայր՝ Հենրին և քույր՝ Միմին։ Ի ծնե ունեցել է մանկական ուղեղային կաթված։ Գաբիին խնամող Ֆլորենսիա Սանչես Մորալեսը սովորեցրել է նրան հաղորդակցվել։ Գաբիի կյանքի մասին նկարահանվել է «Գաբի. իրական պատմություն» ֆիլմը։
1955 թվականին Գաբին ընդունվել է տարրական հատուկ դպրոց, որտեղ ուսուցիչներից մեկը, տեսնելով նրա տաղանդը, խորհուրդ է տվել Գաբիին դառնալու գրող։ 1967 թվականին Բրիմերը հաճախել է սովորական հանրակրթական դպրոց։ Նրա լեզվի և արվեստի ուսուցիչը գրող էր և նրան դրդում էր գրելու։ Հենց նույն տարում էլ Բրիմերը սկսում է ստեղծագործել։ Բրիմերի մայրը, առաջին անգամ կարդալով աղջկա ստեղծագործությունները, խորապես հուզվել է և աղջկան հորդորել հավաքելու և հրատարակելու այդ ստեղծագործությունները։ Բրիմերը կարող էր տպագրել միայն ձախ ոտքի բութ մատով. սա մարմնի միակ մասն էր, որը նա կարողանում էր վերահսկել։ 1971 թվականին նա ընդունվում է Մեքսիկայի ազգային ինքնավար համալսարանի սոցիալ-քաղաքական գիտությունների ֆակուլտետի սոցիոլոգիայի բաժին, սակայն չի ավարտում համալսարանը։


== Գաբրիելա Բրիմեր հիմնադրամ ==
Գաբին ստեղծել է հաշմանդամություն ունեցող անձանց հիմնադրամ, որը հայտնի է Asociación para los Derechos de Personas con Alteraciones Motoras անվանումով (Adepam) (Շարժողական հաշմանդամություն ունեցողների իրավունքների ընկերակցություն), ինչպես նաև ակտիվ է եղել այլ հասարակական կազմակերպություններում։ Բրիմերն աշխատել է հաշմանամություն ունեցող մարդկանց ներգրավմամբ զբաղվող կազմակերպություններում և, միևնույն ժամանակ, գրել է պոեզիա։


== Ծանոթագրություններ ==
Քաջ թագավորը

Քաջ թագավորը (ռուս.՝ Храбрый король), ռուսական կարճամետրաժ նկարված մուլտֆիլմ, որը նկարահանվել 1996 թվականին։
Մուլտֆիլմում հնչում է Ֆելիքս Մեդելսոնու ստեղծագործության երաժշտությունը։
«Ուրախ կարուսել» № 30 մուլտիպլիկացիոն ալմանախի երկու սյուժեներից առաջինն է։


== Սյուժե ==
Լինում է, չի լինում, մի վախկոտ և անինքնավստահ թագավոր է լինում։ Նա սիրում էր ընդունել օտարերկրյա հյուրեր, բայց նրանց գալու ժամանակ միշտ կորչում և թաքնվում էր։ Այդ պատճառով նրան ոչ ոք չէր հարգում։ Նա հաճախ թաքնվում էր խորդանոցում և երազում էր քաջ լինել, ինչը, սակայն, նրա մոտ ոչ մի կերպ չէր ստացվում։ Միայն ձկնորսության ժամանակ էր արքան իրեն լավ և հանգիստ զգում, քանի դեռ մի հրաշալի օր գետից դուրս չի գալիս հեքիաթային հրեշը։ Այն բռնում է թագավորին, որպեսզի ուտի, բայց մտափոխվում է և որոշում է թողնել նախաճաշին, և քնում է։ Թագավորը պատկերացնում է, թե ինչպես է հրեշը դրանից հետո ուտում թագավորության բոլոր մարդկանց և անգամ` թագուհուն։ Այդ ժամանակ թագավորը որոշում է պայքարել նրանց դեմ, բռնում է թուրը և քշում է հրեշին դեպի գետը։ Եվ դրանից հետո թագավորը քաջ է դառնում։


== Հեղինակներ ==


== Տես նաև ==
Ուրախ կարուսել


== Ծանոթագրություններ ==


== Արտաքին հղումներ ==
Հայրենական մուլտիպլիկացիայի հանրագիտարան (հեղ.` Սերգեյ Կապկով, «Ալգորիթմ», 2006)
Մոլեկուլային կենսաֆիզիկա

Մոլեկուլային կենսաֆիզիկա, մոլեկուլային կենսաբանության և կենսաֆիզիկայի բաժին, ուսումնասիրում է կենսապոլիմերների և դրանց համալիրների կառուցվածքը, ֆունկցիաները, կառուցվածքը կայունացնող ուժերի բնույթը, կոնֆորմացիոն անցումների հավասարակշռային ու կինետիկ բնութագրերը և այդ անցումների դերը մակրոմոլեկուլների ֆունկցիոնալ գործունեության մեջ։
Մոլեկուլային կենսաֆիզիկան ամենից առաջ սպիտակուցների և նուկլեինաթթուների ֆիզիկա է և կարող է սահմանվել նաև որպես մոլեկուլային ֆիզիկայի ևմոլեկուլային կենսաբանության շփման տիրույթ։ Մոլեկուլային կենսաֆիզիկայի պրոբլեմներն ու խնդիրներն են․ պոլիմերային շղթաների (մասնավորապես սպիտակուցների և նուկլեինաթթուների) կառուցվածքի, պոլիպեպտիդային և պոլինուկլեոտիդային շղթաների կոնֆորմացիաների ուսումնասիրությունը, այդ կոնֆորմացիաների պահպանման մեջ հիդրոֆիլ և հիդրոֆոբ փոխազդեցությունների դերի բացահայտումը, ֆերմենտային կատալիզի քիմիական կինետիկայի և թերմոդինամիկայի, նուկլեինաթթուների պարույրի ներմոլեկուլային փոխազդեցությունների, կենսաբանական թաղանթների թափանցելիության մոլեկուլային մեխանիզմների և էներգետիկայի, ֆոտոսինթեզի պրոցեսում և օքսիդավերականգնման համակարգերում էներգիայի միգրացիայի մոլեկուլային հիմունքների ուսումնասիրությունը և այլն։ Մոլեկուլային կենսաֆիզիկայի կարևոր բաժիններից է կենսաբանական ուսումնասիրությունների ֆիզիկական մեթոդների (ռենտգենակառուցվածքային վերլուծություն, ռենտգենագրություն, սպեկտրոպոլյարիմետրիա, միջուկային, մագնիսական և էլեկտրոնային պարամագնիսական ռեզոնանսների սպեկտրներ և այլն) մշակումը և կիրառումը։ Մոլեկոիլային կենսաֆիզիկայի առաջին աշխատանքները կարելի է համարել 20-րդ դարի 40-ական թվականներին կատարված ամինաթթուների և սպիտակուցների ռենտգենակառուցվածքային ուսումնասիրությունները։ Մոլեկուլային կենսաֆիզիկայի, ինչպես նաև մոլեկուլային կենսաբանության սկիզբը համարվում է 1953 թվականը, երբ Ջորջ Ուոթսոնը և Ֆրենսիս Քրիքը հրապարակեցին դեզօքսիռիբոնուկլեինաթթվի կառուցվածքի երկպարույր մոդելը։ Մոլեկուլային կենսաֆիզիկայի զարգացման գործում նշանակալի ավանդ են ներդրել նաև է․ Պոլինգը, Զ․ Քենդրյուն, Մ․ Պերուցը և ուրիշներ։
Ռոբերտ Վիտեկ

Ռոբերտ Վիտեկ (սլովակ.՝ Róbert Vittek, ապրիլի 1, 1982(1982-04-01), Բրատիսլավա, Սլովակիայի Սոցիալիստական Հանրապետություն, Չեխոսլովակիայի Սոցիալիստական Հանրապետություն), սլովակ ֆուտբոլիստ, «Սլովան» ակումբի և Սլովակիայի ազգային հավաքականի հարձակվող։ Ֆուտբոլի աշխարհի առաջնությունների ժամանակ Սլովակիայի ազգային հավաքականի առաջին գոլի հեղինակն է։


== Կարիերա ==


=== Ակումբային ===
Վիտեկն իր կարիերան սկսել է 1999 թվականին Բրատիսլավայի Սլովանում, որի կազմում 3 անգամ կարողացել է իր տեղը պահպանել երկրի առաջնության լավագույն եռյակում և 1 անգամ հասնել երկրի գավաթի խաղարկության եզրափակիչ, սակայն ոչ մի մրցանակ չի կարողացել ստանալ այս թիմի կազմում։ 2003-2004 թթ. մրցաշրջանի սկզբում Վիտեկը տեղափոխվեց Գերմանիայի Երկրորդ Բունդեսլիգայում հանդես եկող «Նյուրնբերգ» ակումբ, որի կազմում էլ հենց առաջին իսկ մրցաշրջանում դուրս եկավ Առաջին Բունդեսլիգա։ 2006-2007 թթ. մրցաշրջանում Վիտեկը Նյուրնբերգի հետ կարողացավ նվաճել Գերմանիայի գավաթը, որը Վիտեկի համար դարձավ միակը այս թիմի կազմում։ Հաջորդ մրցաշրջանում Նյուրնբերգը կրկին դուրս մղվեց Առաջին Բունդեսլիգայից, որից հետո ֆուտբոլիստը տեղափոխվեց ֆրանսիական «Լիլ»։ Վիտեկը Լիլում անցկացրեց կես մրցաշրջան, որից հետո վարձավճարով տեղափոխվեց թուրքական «Անկարագյուջու»։


=== Ազգային հավաքականի կազմում ===
Սլովակիայի ազգային հավաքականի կազմում Վիտեկն անցկացրել է 78 հանդիպում, որոնց ընթացքում դարձել 23 գոլի հեղինակ։ Շատ ավելի հայտնի է իր կատարած 2 գոլերով, որոնք նա հեղինակել է 2010 թ. ՀԱՀ-ում անցկացված Աշխարհի առաջնության ժամանակ Իտալիայի ազգային հավաքականի դեմ խաղում, և որոնք սլովակներին բերեցին հաղթանակ գործող չեմպիոնների նկատմամբ խմբային փուլի այդ վճռորոշ խաղում (3։ 2)։


== Նվաճումներ ==


=== Թիմային ===
Սլովակիայի առաջնությունԵրկրորդ հորիզոնական - 2001 թ. («Սլովան», Բրատիսլավա)
Երրորդ հորիզոնական - 2000 թ., 2003 թ. («Սլովան», Բրատիսլավա)

Սլովակիայի գավաթԵզրափակչի մասնակից - 2003 թ. («Սլովան», Բրատիսլավա)

Երկրորդ ԲունդեսլիգաՀաղթող - 2004 թ. («Նյուրնբերգ», Գերմանիա)

Գերմանիայի գավաթՀաղթող - 2007 թ. («Նյուրնբերգ», Գերմանիա)


=== Անձնական ===
2010 թվականին ճանաչվել է Սլովակիայի տարվա ֆուտբոլիստ։


== Հղումներ ==
Ռոբերտ Վիտեկը www.losc.fr կայքում
Ռոբերտ Վիտեկը www.lfp.fr կայքում
Ռոբերտ Վիտեկը www.national-football-teams.com կայքում


== Ծանոթագրություններ ==
Բանվորի մահը

«Բանվորի մահը» (անգլ.՝ Workingman's Death), Միխայիլ Գլավոգերի փաստագրական ֆիլմը, որն էկրան է բարձրացել 2005 թվականին։


== Սյուժե ==
Ֆիլմը 21-րդ դարի աշխատանքի հինգ պատմություն է։ Առաջին պատմության գործողությունները («Հերոսներ») տեղի են ունենում ուկրաինական Դոնբասում, որտեղ անգործ տղամարդիկ և կանայք ստիպված են ռիսկային պայմաններում ինքնուրույն ածուխ հանել լքված ածխահորից, որպեսզի փոքր-ինչ բավարարեն իրենց ընտանեկան պայմանները։ Երկրորդ մասը («Սպիրիտները») նվիրված է Ինդոնեզիայի աշխատողներին։ Երրորդ պատմությունը («Առյուծներ») պատմում է Նիգերիայի քաղաքներից մեկում գտնվող խոշոր սպանդանոցի մասին։ Պորտ Հարկորտում ամեն օր ուղղակի գետնի վրա մորթում են շատ կովեր ու այծեր, որոնց դիակներն այրում են կրակի վրա և առանձնացնում։ Չորրորդ մասը («Եղբայրներ») նվիրված է Պակիստանում՝ Գադանում գտնվող ձեռնարկության գործունեությանը, որն զբաղվում էր հին նավերի դուրսգրմամբ։ Հինգերորդում («Ապագա») ներկայացվում է Լյաոնինայի մետալուրգիական գործարաններից մեկում չինական մետալուրգների աշխատանքները։ Ցույց է տրվում զվարճանքների պարկը գերմանական Դույսբուրգում հիմնված փակ պողպատե ձեռնարկությունում։


== Մրցանակներ և անվանակոչություններ ==
2005 - Եվրոպական կինոակադեմիայի մրցանակ լավագույն ֆիլմի համար (Միխայիլ Գլավոգեր)
2005 - Ջոն Գրիրսոնի անվան մրցանակ Լոնդոնի կինոփառատոնի լավագույն ֆիլմի համար (Միխայիլ Գլավոգեր)


== Ծանոթագրություններ ==


== Հղումներ ==
«Смерть рабочего» в русском переводе на сайте YouTube
««Смерть рабочего»»(անգլ.) ֆիլմը Allmovie կայքում:
Քիթկոկորդականջաբանությունը Հայաստանում

Քիթկոկորդականջաբանություն՝ Քիթկոկորդականջաբանության զարգացումը Հայաստանում սկսվել է 1939 թվականին՝ Երևանի բժշկական համալսարանում Հ. Հարությունովի, 1961 թվականին Երևանի բշժկական ինստիտուտում (այժմ՝ ԱԱի) Նելսոն Նաջարյանի նախաձեռնությամբ համապատասխան ամբիոնների հիմնադրմամբ։ Սկգբնական շրջանում ուսումնասիրվել են թույլ լսողության ու խլության, անգինայի ու քրոնիկ, նշիկաբորբի և քիթկոկորդականջի այլ հիվանդությունների պատճառագիտության, կլինիկայի ու բուժման հարցերը։ Նելսոն Նաջարյանի ղեկավարությամբ զբաղվել են ականջի ֆիզիոլոգիայի և ախտաբանության, լսող, հաշմանդամության հարցերով, մշակել բուժման եղանակներ։ Ուսումնասիրվել է նախադպրոցական և դպրոցական տարիքի Երեխաների լսողության վիճակը (Վ. Մանուկյան), պարզվել են թույլ լսողության տարածվածության աստիճանը, ձայնային վերլուծիչի ախտաբան, փոփոխություններն ու ձևերը։ 1957 թվականից հանրապետությունում կատարվում են լսողությունը լավացնող վիրահատություններ՝ թմբկաթաղանթապատվաստում (տիմպանոպլաստիկա), միջին ականջի ասպանդակի հեռացում (ստապեդէկտոմիա) և ասպանդակի փոխպատվաստում (ստապե-դոպլաստիկա, Կ. Շուքուրյան, Ի. Ազիզյան)։ Ստացվել են ներարգանդային ականջածին (օտոգեն) բարդությունների կլինիկայի, սուր և քրոնիկ, թարախային ականջաբորբի վիրահատ, ու պահպանողական 484 բուժման նոր տվյալներ (Կ. Շուքուրյան, Գ. Ասլանյան, Բ. Դունայվիցեր, Մ. Ավագյան, Ռ. Խանամիրյան)։ Աշխատանքներ են կատարվել խխունջային նյարդաբորբերի պատճառագիտության, ախտածնության, բուժման ու տարբերակիչ ախտորոշման ուղղությամբ։ Պարզվել են մի շարք թունավոր պատրաստուկների բացասական ազդեցությունը լսողության օրգանի վրա։ Կատարվել են օտոսկլերոզի դասակարգման որոշ ուղղումներ։ 1957 թվականին մշակվել է հայերեն խոսքային լսաչափության (աուդիոմետրիա) Եղանակը, կազմվել են բառային արտասանական աղյուսակներ։ Պարզվել է անոթահյուսվածքային թափանցելիության խանգարումների կարևոր դերը նշիկաբորբի ախտածնության հարցում (Կ. Շուքուրյաև, Գ. Բաբայան)։ Առաջարկվել են մի շարք կլինիկաֆունկցիոնալ թեստեր՝ ներնշագեղձային ֆլոտրեսցեինային փորձարկում, նշագեղձի ներծծող հատկության ռադիոիզոտոպային հետազոտում, քրոնիկ, նշիկաբորբի պահպանող, բուժման եղանակներ։ Ոա ումնասիրվել են քրոնիկ, նշիկաբորբի և դրա հետ կապված հիվանդությունների (ռևմատիզմ, երիկամաբորբ, թոքաբորբ) ժամանակ նշագեղձերի հյուսվածքների ախտաբանահյուսվածքիմիական առանձնահատկությունները։ Հետազոտություններ են կատարվել արյան հիվանդությունների ժամանակ քիթկոկորդականջի, հատկապես ըմպանային ավշային օղակի վիճակը պարզելու ուղղությամբ, որի հիման վրա տարբերակիչ ախտորոշման նպատակով առաջարկվել է նշագեղձի ընդծակում։
Մեշչերյակովո (գյուղ, Գրախովսկի շրջան)

Մեշչերյակովո (ռուս.՝ Мещеряково), գյուղ Ռուսաստանի Ուդմուրթական հանրապետության Գրախովսկի շրջանի կազմում։
Բնակչությունը 2003 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սոկոլ (գյուղ, Յասինովատսկի շրջան)

Անվան այլ կիրառումների համար տե՛ս՝ ՍոկոլՍոկոլ (ուկրաիներեն՝ Сокіл), գյուղ Ուկրաինայի Դոնեցկի մարզի Յասինովատսկի շրջանում։
2001 թվականի տվյալներով Սոկոլ գյուղում բնակվում էր 66 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Այգունտեր

Այգունտեր, գետակ Հայկական լեռնաշխարհում, Ճորոխի ավազանում, նրա վտակ Բարդուղի օժանդակը։ Սկիզբ է առնում Կոչի ու Մուշեղ գյուղերի մոտից և հոսում է Գեղ վանքի մատով։


== Ծանոթագրություններ ==